Aiškinamasis raštas dėl kandidatūros siūlymo


2015-04-26 į Teisėjų padėjėjų asociacijos (TPA) valdybą išrinktas Marijampolės rajono apylinkės teismo teisėjo padėjėjas Aivaras Naujalis, atstovaujantis Kauno apygardos teismo veiklos teritorijoje esančių teismų teisėjų padėjėjų interesus (TPA Įstatų 31 p.; valdybos narių duomenys registre įregistruoti 2015-07-27). 

2015-12-22 atleidus valdybos narį A. Naujalį iš teisėjo padėjėjo pareigų, jo narystė TPA pasibaigė (TPA Įstatų 12.1. p.), valdyboje liko laisva nario, atstovaujančio Kauno apygardos teismo veiklos teritorijoje esančių teismų teisėjų padėjėjų interesus, vieta.

TPA valdyba siūlo Marijampolės rajono apylinkės teismo teisėjo padėjėjos Ivetos Sujetaitės kandidatūrą valdybos nario, atstovaujančio Kauno apygardos teismo veiklos teritorijoje esančių teismų teisėjų padėjėjų interesus, pareigoms užimti. 
Kandidatė su siūlymu sutinka.

Galimi ir kitų kandidatūrų siūlymai.

Pažymėtina, kad šiuo metu I. Sujetaitė yra TPA Revizijos komisijos narė.


